[pic] | COIMISIÚN NA gCOMHPHOBAL EORPACH |

An Bhruiséil30.3.2009

COIM(2009) 145 leagan deireanach

2006/0136 (COD)

TUAIRIM ÓN gCOIMISIÚN

de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le táirgí cosanta plandaí a chur ar an margadh LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

2006/0136 (COD)

TUAIRIM ÓN gCOIMISIÚN

de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le táirgí cosanta plandaí a chur ar an margadh LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún a thuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na leasuithe atá molta ag an bParlaimint.

2. Cúlra

An dáta ar seoladh an togra chuig Parlaimint na hEorpa agus chuig an gComhairle (doiciméad COIM(2006)388 leagan deireanach – 2006/0136/ COD): | 18 Iúil 2006 |

Dáta na tuairime ó Choiste Eacnamaíoch agus Sóisialta na hEorpa: | 31 Bealtaine 2007 |

Dáta na tuairime ó Choiste na Réigiún: | 13 Feabhra 2007 |

Dáta na tuairime ó Pharlaimint na hEorpa ag an gcéad léamh: | 23 Deireadh Fómhair 2007 |

An dáta ar seoladh an togra leasaithe: Dáta an chomhaontaithe pholaitiúil: | 11 Márta 2008 23 Meitheamh 2008 |

An dáta ar glacadh an comhsheasamh: | 15 Meán Fómhair 2008 |

Dáta na tuairime ó Pharlaimint na hEorpa ag an dara léamh: | 13 Eanáir 2009 |

3. Cuspóir an togra

Ghlacfadh an Rialachán atá beartaithe ionad na reachtaíochta atá ann cheana maidir le táirgí cosanta plandaí a chur ar an margadh (Treoir 91/414/CEE ón gComhairle), sa chaoi sin ag athbhreithniú go cuimsitheach na nósanna imeachta maidir le meastóireacht sábháilteachta a dhéanamh ar shubstaintí gníomhacha agus ar tháirgí cosanta plandaí. Coimeádtar, áfach, an nós imeachta a chuimsítear sa Treoir, ina bhfuil dhá chéim ar leith:

- substaintí gníomhacha a fhormheas ar leibhéal an AE

- táirgí cosanta plandaí, a bhfuil substaintí formheasta iontu, a údarú ar leibhéal an Bhallstáit.

Ar mhaithe le simpliú, d'aisghairfí freisin Treoir 79/117/CEE ón gComhairle lena dtoirmisctear táirgí cosanta plandaí a bhfuil substaintí gníomhacha áirithe iontu a chur ar an margadh agus a úsáid. Is é príomhaidhm an togra leibhéal ard cosanta don duine, d'ainmhithe agus don chomhshaol a chothabháil; na hualaí riaracháin a bhaineann leis na nósanna imeachta um fhormheas agus um údarú atá ann a laghdú agus leibhéal comhchuibhithe níos airde a bhaint amach.

Ba cheart go bhféachfaí ar an togra seo mar chuid de phacáiste in éineacht leis an Straitéis Théamach maidir le hÚsáid Inbhuanaithe Lotnaicídí agus an togra le haghaidh Treorach Réime, lena ndúntar bearna sa dlí ag an gcéim a n-úsáidtear lotnaicídí, mar aon le togra le haghaidh Rialacháin maidir le staidreamh a bhailiú a bhaineann le táirgí cosanta plandaí a chur ar an margadh agus a úsáid.

4. Tuairim ón g COIMISIÚN AR NA LEASUITHE Ó PHARLAIMINT NA h EORPA

Vótáil Parlaimint na hEorpa ar leagan comhdhlúite ag an dara léamh, téacs ina bhfuil roinnt leasuithe ar théacs an Chomhsheasaimh. Is éard atá sa leagan sin toradh na caibidlíochta idir an Chomhairle, Parlaimint na hEorpa agus an Coimisiún. Is de chineál teicniúil iad na leasuithe go léir den chuid is mó agus tá siad ag teacht le príomhphrionsabail an togra tosaigh agus neartaíonn siad an togra sin.

Glacann an Coimisiún leis na leasuithe go léir a vótáil an Pharlaimint orthu. Bhí an toradh deiridh ar an dara léamh sa Pharlaimint an-sásúil ar fad.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.